cyanic-selkie/wikianc huggingface dataset:
Γουλιέλμος της Έσσης-Φίλιπσταλ-Μπάρχφελντ (1831-1890)
Βιογραφία
Υπηρέτησε στο Δανικό και Βρετανικό Ναυτικό και από το 1854 το Πρωσικό ως υποπλοίαρχος. Διοίκησε την κορβέτα Αμαζόνα και προήχθη σε πλωτάρχη. Ανέλαβε την κορβέττα Ντάντσιχ και υπό τον ναύαρχο Αδαλβέρτο, πρίγκιπα της Πρωσίας συμμετείχε σε εξερεύνηση στην Αφρική. Όταν ο Αδαλβέρτος τιμώρησε Μαροκινούς, ο Γουλιέλμος διαφώνησε και ο Αδαλβέρτος τον έπαυσε για ένα διάστημα.
Έγινε πλοίαρχος και του δόθηκε η φρεγάτα Θέτις. Μετά έγινε υποναύαρχος και στον Γαλλο-Πρωσικό Πόλεμο εστάλη για διαπραγματεύσεις με τον Γάλλο αντιναύαρχο Μαρτίν Φουρισόν. Το 1872 έγινε τιμητικά υποναύαρχος του αυτοκρατορικού Ναυτικού της Γερμανίας. Απεβίωσε το 1890 σε ηλικία 59 ετών στο Ρότενμπουργκ επί του Φούλντα. Το 1905 απεβίωσε ο δευτερότοκος αδελφός του Αλέξιος, λαντγράβος της Έσσης-Φίλιπσταλ-Μπάρχφελντ και τον διαδέχθηκε ο γιος του Κλόντβιχ.
Οικογένεια
Νυμφεύτηκε πρώτα το 1857 τη Μαρία, κόρη από μοργανατικό γάμο του Φρειδερίκου-Γουλιέλμου Α΄, εκλέκτορα της Έσσης-Κάσσελ. Είχε τέκνα, που ως απόγονοι μοργανατικού γάμου δεν μπορούσαν να λέγονται πρίγκιπες της Έσσης ή να γίνουν διάδοχοι:
Το 1872 διαζεύχθηκαν και η Μαρία και τα τέκνα της έλαβαν τον τίτλο πρίγκιπες του Άρντεκ.
Το 1873 έκανε δεύτερο γάμο με την ανιψιά του Ιουλιανή, κόρη του Λουδοβίκου πρίγκιπα του Μπέντχαϊμ & Στάινφουρτ και της Μπέρτα, ετεροθαλούς αδελφής του. Είχε τέκνα:
Το 1878 η Ιουλιανή απεβίωσε και ο Γουλιέλμος το 1879 έκανε τρίτο γάμο με την Αδελαΐδα, μεγαλύτερη αδελφή της προηγούμενης συζύγου του Ιουλιανής. Έπειτα από πέντε μήνες η Αδελαΐδα απεβίωσε το 1880.
Το 1884 ο Γουλιέμος έκανε τέταρτο γάμο με την Αυγούστα, κόρη του Φρειδερίκου δούκα του Σλέσβιχ-Χόλσταϊν-Σόντερμπουργκ-Γκλύξμπουργκ (αδελφού του Χριστιανού Θ΄ της Δανίας). Είχε τέκνο:
Χλωδοβίκος της Έσσης-Φίλιπσταλ-Μπάρχφελντ
O Κλόντβιχ, γερμ. Chlodwig (30 Ιουλίου 1876 - 17 Νοεμβρίου 1954) από τον Οίκο της Έσσης ήταν τιτουλάριος λαντγράβος της Έσσης-Φίλιπσταλ-Μπάρχφελντ (1905-1954). Έγινε αξιωματικός του Πρωσικού στρατού. Από το 1925 έγινε ο εκπρόσωπος του κλάδου της Έσσης-Φίλιπσταλ.
Βιογραφία
Ο Κλόντβιχ Αλέξιος Ερνέστος γεννήθηκε στο Μπουργκστάινφουρτ και ήταν ο τρίτος γιος του Γουλιέλμου, λαντγράβου της Έσσης-Φίλιπσταλ-Μπάρχφελντ και της Ιουλιανής, κόρης του Λουδοβίκου, πρίγκιπα του Μπέντχαϊμ & Στάινφουρτ. Τα δύο μεγαλύτερα αδέλφια του, Φρειδερίκος Γουλιέλμος και Κάρολος Γουλιέλμος ήταν από τον πρώτο, μοργανατκό γάμο του πατέρα του και έτσι δεν είχαν δικαίωμα στη διαδοχή. Ο Κλόντβιχ ήταν από δεύτερο γάμο.
Υπηρέτησε στον Πρωσικό στρατό και έφτασε ως το βαθμό του αντισυνταγματάρχη.
Το 1866 η Πρωσία είχε προσαρτήσει την Έσση-Κάσσελ, συμπεριλαμβανομένου του Φίλιπσταλ και του Μπάρχφελντ. Έτσι ο θείος του Αλέξιος, λαντγράβος του Μπάρχφελντ, κράτησε τον τίτλο μόνο· αποζημιώθηκε με κάστρα, χρήματα και μια θέση στην Άνω Βουλή των Λόρδων της Πρωσίας. Ο Αλέξιος ήταν ο μεγαλύτερος αδελφός του Γουλιέλμου, ο οποίος ετελεύτησε το 1890. Όταν το 1905 απεβίωσε και ο Αλέξιος, τον διαδέχθηκε ο Κλόντβιχ ως τιτουλάριος λαντγράβος του Μπάρχφελντ και έλαβε τη θέση του στην Άνω Βουλή των Λόρδων της Πρωσίας.
Η αδελφή της συζύγου του, Ελεονώρα, ήταν σύζυγος του Ερνέστου Λουδοβίκου, μεγάλου δούκα της Έσσης-Ντάρμστατ & παρά τω Ρήνω.
Το 1925 κληρονόμησε τον 4ο εξάδελφό του Ερνέστο, τελευταίο εκπρόσωπο του κλάδου Φίλιπσταλ, επανενώνοντας έτσι τους τίτλους Φίλιπσταλ και Φίλιπσταλ-Μπάρχφελντ.
Τη δεκαετία του 1930 οι γιοί του Γουλιέλμος και Αλέξανδρος Φρειδερίκος εισήλθαν στο κόμμα των Ναζί, αλλά ο δεύτερος έπασχε από επιληψία. Οι Ναζί τον στείρωσαν -για να μην κάνει απογόνους- το 1938 και απεβίωσε το επόμενο έτος, 18 ετών. Ο Γουλιέλμος έγινε λοχαγός της παραστρατιωτικής οργάνωσης Επιλαρχία Προστασίας (Schutzstaffel, SS) και σκοτώθηκε σε μάχη κατά τον Β΄ Παγκόσμιο Πόλεμο το 1942. Ο Κλόντβιχ απεβίωσε το 1954 σε ηλικία 78 ετών στα Λουτρά Χέρσφελντ και τον διαδέχθηκε ο εγγονός του Γουλιέλμος.
Οικογένεια
Νυμφεύτηκε το 1904 την Καρολίνα, κόρη του Χέρμαν, πρίγκιπα του Ζολμς-Χοενζόλμς-Λιχ και είχε τέκνα :
Διακρίσεις
Έλαβε τις διακρίσεις των Ταγμάτων: του Χρυσού Λέοντος της Έσσης, του Λουδοβίκου Α΄ της Έσσης, του Οίκου του Λίππε, του Ερυθρού Αετού της Πρωσίας, του Αγ. Ιωάννου της Πρωσίας, του Οίκου της Σαξονίας-Ερνέστου, του Οίκου του Σάουμμπουργκ-Λίππε και του Οίκου του Βάλντεκ & Πύρμοντ.
Αναφορές
Κατηγορία:Οίκος της Έσσης
Μογιά Μοσκβά
Το τραγούδι Αγαπημένη μου πρωτεύουσα (Ντορογκάγια μογιά στολίτσα στα Дорогая моя столица, που προφέρεται: Νταραγκάγια μαγιά σταλίτσα) ή Μόσχα μου (Μαγιά Μοσκβά· στα Моя Москва, που προφέρεται: Μαγιά Μασκβά), είναι ο ύμνος της Μόσχας από το 1995. Η μουσική συντέθηκε το 1941 από τον Ισαάκ Ντουναγιέφσκι και οι στίχοι γράφτηκαν από τους Σεργκέι Αγκρανιάν και Μαρκ Λισιάνσκι.
Οι αρχικοί στίχοι είχαν τέσσερις στίχους (ο τελευταίος επαινούσε τον Ιωσήφ Στάλιν). Αντικαταστάθηκε από τους στίχους που εισήχθησαν κατά τη διάρκεια της εποχής του Λεονίντ Μπρέζνιεφ.
Εξωτερικοί σύνδεσμοι
Κατηγορία:Τραγούδια του 1941 Κατηγορία:Πολιτισμός στη Μόσχα
Παντσανέλλα
Συνταγή
Η αρχική συνταγή περιέχει ψωμί, μπαγιάτικο ψωμί, κρεμμύδι, βασιλικό, καρυκευμένο με λάδι, ξύδι και αλάτι. Στην Umbria και την Τοσκάνη, το ψωμί αφήνεται να μουλιάσει σε νερό και στη συνέχεια το στύβουν μέχρι να καταρρεύσει και να διασπαστεί για να αναμειχθεί με τα άλλα συστατικά * στην Marche οι φέτες μπαγιάτικου ψωμιού είναι υγρές, αλλά δεν συνθλίβονται και τα άλλα συστατικά τοποθετούνται στην κορυφή, όπως θα κάνατε με μπρουσκέτες.
Στο χρόνο έχουν εισαχθεί κάποιες προσθήκες, μερικές από τις οποίες έχουν ήδη αναγνωριστεί ως κανονικές, όπως ακατέργαστες ντομάτες και αγγούρι, τα άλλα περισσότερο σχετίζονται με την έμπνευση του σεφ, όπως ελιές, βραστά αυγά (χρήση ως γαρνιτούρα) και μερικές φορές τόνο.
Η συνταγή έρχεται σε πολλές παραλλαγές με προσθήκες και αντικαταστάσεις διαφόρων ειδών: τα καρότα, το μάραθο, καλαμπόκι, σέλινο, πιπεριές, ζαμπόν, λουκάνικο, σαλάμι, μοτσαρέλα, τυρί, διάφορα είδη, τουρσιά, πίκλες, φασόλια, εκτός από τα μπαχαρικά της επιλογής για τη γεύση, όπως η ρίγανη, ο βασιλικός, το σχοινόπρασο κ.τ.λ.
Εξάπλωση
Στην Τοσκάνη αυτό το πιάτο είναι ευρέως διαδεδομένο μέχρι τη Λούκκα, το Βιαρέτζο και τη Bagni di Lucca, ενώ στη Lunigiana, τη Versilia και τη Garfagnana, όπως ανακάλυψαν οι ερευνητές από το Πανεπιστήμιο της Φλωρεντίας, οι οποίοι ζωγράφισαν τον Λεξιλογικό Άτλαντα της Τοσκάνης, είναι ένα πιάτο παραδοσιακό, το τυπικό των "παραθεριστών". Ξεκινώντας από Camaiore και Pescaglia, "παντσανέλλα" σημαίνει ζύμη ψωμιού τηγανισμένη σε καυτό λάδι, το ισοδύναμο του sgabeo. Από γαστρονομική άποψη, οι περιοχές αυτές, στην πραγματικότητα, είναι πολύ παρόμοιες με τη Λιγουρία παρά με τη Τοσκάνη.
Το πιάτο είναι πολύ νωπό, σύμφωνα με ορισμένους, είναι καλό να το αποθηκεύσετε λίγα λεπτά στο ψυγείο πριν το σερβίρισμα, στην ίδια θερμοκρασία όπου είναι τοποθετημένα τα φρέσκα λαχανικά.
Μάτο Γκρόσο ντο Σουλ
Το Μάτο Γκρόσο ντο Σουλ (πορτογαλικά: Mato Grosso do Sul) είναι πολιτεία στη νοτιοδυτική Βραζιλία. Συνορεύει με τις πολιτείες Μάτο Γκρόσο, Γκοϊάς, Μίνας Ζεράις, Σάο Πάολο και Παρανά. Στα δυτικά η πολιτεία συνορεύει με τη Βολιβία και την Παραγουάη. Διοικητικό κέντρο της πολιτείας είναι το Κάμπο Γκράντε.
Μέχρι το 1970 το Μάτο Γκρόσο ντο Σουλ ήταν μέρος της πολιτείας Μάτο Γκρόσο.
Το Περναμπούκο διοικητικά διαιρείται σε τέσσερις μεσοπεριοχές και 11 μικροπεριοχές και έχει 79 δήμους. Η πολιτεία έχει πληθυσμό 2.449.024 κατοίκους και έκταση 357.145,8 τ.χλμ.
Οικονομία
Κύριοι κλάδοι της οικονομίας είναι γεωργία και κτηνοτροφία. Στο Κάμπο Γκράντε βρίσκεται διεθνής αερολιμένας.
Εξωτερικοί σύνδεσμοι
Κατηγορία:Πολιτείες της Βραζιλίας
Φάννυ Καντέο
Εξωτερικοί σύνδεσμοι
Κατηγορία:Ιταλίδες ηθοποιοί θεάτρου Κατηγορία:Ιταλίδες ηθοποιοί κινηματογράφου Κατηγορία:Ιταλίδες ηθοποιοί τηλεόρασης
Γουλιέλμος της Έσσης-Φίλιπσταλ-Μπάρχφελντ (1905-1942)
Ο Γουλιέλμος, γερμ. Wilhelm (1 Μαρτίου 1905 - 30 Απριλίου 1942) από τον Οίκο της Έσσης ήταν τιτουλάριος διάδοχος της Έσσης-Φίλιπσταλ-Μπάρχφελντ και μέλος του σώματος των Waffen-SS.
Βιογραφία
Γεννήθηκε στο Ρότενμπουργκ επί του Φούλντα και ήταν ο πρωτότοκος γιος του Κλόντβιχ, τιτουλάριου λαντγράβου της Έσσης-Φίλιπσταλ-Μπάρχφελντ και της Καρολίνας, κόρης του Χέρμαν, πρίγκιπα του Ζολμς-Χοενζόλμς-Λιχ.
Ο πατέρας του το 1925 έγινε αρχηγός του κλάδου Έσσης-Φίλιπσταλ. Η αδελφή της συζύγου του, Ελεονόρα, ήταν σύζυγος του Ερνέστου Λουδοβίκου, μεγάλου δούκα της Έσσης-Ντάρμστατ & παρά τω Ρήνω.
Με τη λήξη του Α΄ Παγκοσμίου Πολέμου καταργήθηκε η μοναρχία στη Γερμανία. Ο Γουλιέλμος ζούσε στο ανάκτορο Αουγκούστεναου στο Χερλεσχάουζεν και ασχολείτο με τη δασοκομία και τη γεωργία. Το 1932 εισήλθε στο NSDAP, ενώ έγινε λοχαγός της παραστρατιωτικής οργάνωσης Επιλαρχία Προστασίας (Schutzstaffel, SS).
O μικρότερος αδελφός του, Αλέξανδρος Φρειδερίκος έπασχε από επιληψία και οι Ναζί τον υπέβαλαν σε στείρωση το 1938 για να μην αποκτήσει απογόνους· απεβίωσε το επόμενο έτος σε ηλικία 18 ετών.
Ο Γουλιέλμος συμμετείχε ως έφεδρος λοχαγός τεθωρακισμένων στον Β΄ Παγκόσμιο Πόλεμο, πολεμώντας με τη δεύτερη τεθωρακισμένη μεραρχία των Ες-Ες στην Πολωνία και στη Γαλλία, όπου συμμετείχε στη Μάχη της Δουνκέρκης. Αργότερα πολέμησε στην Ελλάδα και τη Ρουμανία, πριν σταλεί στο Ανατολικό Μέτωπο και σκοτωθεί στη Ρωσία την άνοιξη του 1942
Το 1954 απεβίωσε ο Κλόντβιχ και τον διαδέχθηκε στον τίτλο ο γιος του Γουλιέλμου, -επίσης- Γουλιέλμος.
Οικογένεια
Νυμφεύτηκε το 1933 τη Μαριάννα των Χοεντσόλερν, κόρη του Φρειδερίκου Γουλιέλμου, πρίγκιπα της Πρωσίας και είχε τέκνα :
Αναφορές
Κατηγορία:Οίκος της Έσσης
Πιαουί
Το Πιαουί (πορτογαλικά: Piauí) είναι πολιτεία στη βορειοανατολική Βραζιλία. Συνορεύει δυτικά με τις πολιτείες Μαρανιάου και Τοκαντίνς, νότια με την Μπαΐα και ανατολικά με τις Σεαρά και Περναμπούκου. Βόρεια η πολιτεία βρέχεται από τον Ατλαντικό ωκεανό. Διοικητικό κέντρο της πολιτείας είναι Τερεζίνα.
Το Περναμπούκο διοικητικά διαιρείται σε τέσσερις μεσοπεριοχές και 15 μικρόπεριοχες και έχει 224 δήμους. Η πολιτεία έχει πληθυσμό 3.118.360 κατοίκους και έκταση 251.576,6 τετ.χλμ.
Οικονομία
Το Πιαουί είναι μία από τις φτωχότερες πολιτείες της Βραζιλίας. Στην πολιτεία καλλιεργούν μανιόκα, ρύζι και ζαχαροκάλαμο.
Εξωτερικοί σύνδεσμοι
Κατηγορία:Πολιτείες της Βραζιλίας
Ιγνωστικισμός
Ο Ιγνωστικισμός ή ιγθεϊσμός υποστηρίζει ότι η γνώση που αφορά στην πραγματικότητα του Θεού είναι εντελώς άκαρπη. Αυτή η άποψη έρχεται σε άμεση σύγκρουση με τις συμβατικές διδασκαλίες των μονοθεϊστικών θρησκειών, όπως του Ιουδαϊσμού, του Χριστιανισμού, του Ισλάμ και της Μπαχάι Πίστης. Ο Ιγνωστικισμός είναι η άποψη ότι κάθε θεολογική γνώμη υποθέτει υπερβολικά πολλά πράγματα για την έννοια του Θεού, αλλά και άλλων θεολογικών εννοιών, όπως της πίστης, της πνευματικότητας, του Παραδείσου, της Κόλασης, της μετά θάνατον ζωής, της καταδίκης, της σωτηρίας, της αμαρτίας και της ψυχής.
«Η λέξη "Θεός'" έχει χάσει το νόημά της, μέσα από τα χιλιάδες χρόνια της λανθασμένης χρήσης της. Τη χρησιμοποιώ κι εγώ κάποιες φορές, αλλά με μέτρο. Όταν αναφέρομαι στη λανθασμένη χρήση της, εννοώ ότι άνθρωποι, που δεν έχουν ποτέ τους ούτε κοιτάξει στη σφαίρα του ιερού, στην απεραντοσύνη της λέξης, τη χρησιμοποιούν με τέτοια βεβαιότητα, σαν να ξέρουν για τι ακριβώς μιλάνε. Ή το αντιμάχονται, σαν να ξέρουν τι ακριβώς είναι αυτό που αρνούνται. Αυτή η λανθασμένη χρήση αποτελεί έναυσμα για την ύπαρξη παράλογων πεποιθήσεων, ισχυρισμών κι εγωιστικών ψευδαισθήσεων, όπως το "Ο Θεός μου/μας είναι ο μοναδικός αληθινός Θεός και ο δικός σου/σας Θεός είναι λάθος", ή τη διάσημη φράση του Νίτσε: "Ο Θεός είναι νεκρός"».
Ο Τόλε συνεχίζει, λέγοντας ότι, γλωσσολογικώς, η λέξη «Θεός» έχει αποκτήσει μια κλειστή έννοια.
«Τη στιγμή που θα ειπωθεί η λέξη, δημιουργείται μια νοητική εικόνα... για κάτι ή για κάποιον έξω από εσένα... Ούτε η λέξη "Θεός" ούτε η λέξη "Ων" ούτε καμία άλλη λέξη μπορεί να χαρακτηρίσει ή να εξηγήσει την απερίγραπτη πραγματικότητα πίσω από τη λέξη, οπότε το μόνο σημαντικό ερώτημα είναι εάν η λέξη λειτουργεί ως βοήθημα ή ως εμπόδιο, στο να σου επιτρέψει να βιώσεις αυτό στο οποίο αναφέρεται. Αναφέρεται σε κάτι μεγαλύτερο, μεγαλύτερο από αυτήν, σε μια υπερβατική πραγματικότητα, ή δανείζει τον εαυτό της πολύ συχνά, ώστε να εξελίσσεται σε τίποτα παραπάνω από μια ιδέα στο κεφάλι σου που εσύ πιστεύεις, ένα νοητικό είδωλο;».
Ορολογία
Ο όρος ιγνωστικισμός επινοήθηκε τη δεκαετία του '60 από τον Σέρουιν Ουάιν, έναν ραββίνο και ηγετική φιγούρα του Ανθρωπιστικού Ιουδαϊσμού.
Διαφορές με τη θεολογική μη-γνωστικότητα.
Ο ιγνωστικισμός και η θεολογικη μη-γνωστικότητα μοιάζουν, όμως, ενώ ο ιγνωστικός υποστηρίζει ότι «κάθε θεολογική γνώμη υποθέτει υπερβολικά πολλά πράγματα για την έννοια του Θεού», ο υποστηρικτής της θεολογικης μη-γνωστικότητας θα υποστηρίξει ότι δεν υπάρχει καμία έννοια που να μπορεί να χαρακτηριστεί ως «έννοια του Θεού». Παρ' όλα αυτά, η σχέση του ιγνωστικισμού με άλλες μη-θεϊστικές απόψεις δεν είναι ξεκάθαρη. Ενώ ο Paul Kurtz θεωρεί ότι ο ιγνωστικισμός είναι σύμφωνος με τον αρνητικό αθεϊσμό και τον αγνωστικισμό, άλλη φιλόσοφοι θεωρούν ότι ο ιγνωστικισμός ξεχωρίζει.
Εξωτερικοί σύνδεσμοι
Κατηγορία:Αθρησκία Κατηγορία:Φιλοσοφία Κατηγορία:Αγνωστικισμός Κατηγορία:Νεολογισμοί 20ου αιώνα Κατηγορία:Θρησκευτική διάκριση
Γουλιέλμος Η΄ της Έσσης-Κάσσελ
Ο Γουλιέλμος Η΄ (γερμανικά: Wilhelm VIII, 10 Μαρτίου 1682 - 1 Φεβρουαρίου 1760) από τον Οίκο της Έσσης ήταν λάντγκραβος της Έσσης-Κάσσελ (1751-1760). Πιο πριν (1730-1751) κυβερνούσε ως αντιπρόσωπος του αδελφού του Φρειδερίκου Α΄ της Σουηδίας και λαντγκράβου της Έσσης-Κάσσελ.
Βιογραφία
Γεννήθηκε στο Κάσσελ και ήταν ο τρίτος επιζήσας γιος του Καρόλου λαντγκράβου της Έσσης-Κάσσελ και της Μαρίας Αμαλίας των Κέττλερ, κόρης του Ιακώβου δούκα της Κουρλάνδης και της Σεμιγαλλίας.
Το 1702 απεβίωσε ο δευτερότοκος αδελφός του Κάρολος, 22 ετών. Το 1720 ο πρωτότοκος αδελφός του Φρειδερίκος Α΄ έγινε βασιλιάς της Σουηδίας και το 1730 απεβίωσε ο πατέρας τους και τον διαδέχθηκε ο Φρειδερίκος Α΄, ο οποίος έθεσε αντιπρόσωπο τον Γουλιέλμο Η΄. Ο τελευταίος ήταν ο πραγματικός (de facto) κυβερνήτης του λαντγκραβάτου. Ο Φρειδερίκος Α΄ απεβίωσε το 1751, οπότε ο Γουλιέλμος ανέλαβε και τυπικά λάντγκραβος της Έσσης-Κάσσελ.
Κατά τον Επταετή Πόλεμο (1756-1763) προσχώρησε στους Πρώσους και τους Βρετανούς. Η Έσση-Κάσσελ κατελήφθη μερικές φορές από Γαλλικό στρατό. Είχε μία προσωπική φιλία με τον Φρειδερίκο Β΄ της Πρωσίας και με τον Κάρολο Ζ΄ Βίττελσμπαχ της Γερμανίας.
Ο γιος και διάδοχός του Φρειδερίκος Β΄ έγινε Καθολικός και αυτό δημιούργησε προβλήματα στη Λουθηρανική Έσση-Κάσσελ: έγιναν περιορισμοί στους Καθολικούς και το Χάναου αποσπάστηκε στον Προτεστάντη γιο του Φρειδερίκου Β΄, τον Γουλιέλμο Α΄.
Ο Γουλιέλμος Η΄ άρχισε την οικοδόμηση του ανακτόρου Βίλχελμσταλ στο Κάλντεν. Συνέλλεγε πίνακες ζωγραφικής, μεταξύ των οποίων έργα του Ρέμπραντ. Απεβίωσε το 1760 στο Ρίντελν σε ηλικία 78 ετών.
Οικογένεια
Νυμφεύτηκε το 1717 τη Δωροθέα-Βιλελμίνη των Βέττιν, κόρη του Μαυρικίου-Γουλιέλμου δούκα της Σαξονίας-Τσάιτς και είχε τέκνα:
Πηγές
Κατηγορία:Οίκος της Έσσης
Αντιπρόεδρος
Αντιπρόεδρος ονομάζεται αξιωματούχος σε μια κυβέρνηση ή επιχείρηση που είναι μια θέση κάτω από τον πρόεδρο (ή τον διευθύνοντα σύμβουλο). Μπορεί επίσης να αναφέρεται σε εκτελεστικούς αντιπροέδρους, υποδηλώνοντας ότι ο αντιπρόεδρος είναι στον εκτελεστικό τομέα της κυβέρνησης, πανεπιστήμιο ή εταιρεία. Σε ορισμένες χώρες, ο αντιπρόεδρος ονομάζεται «αναπληρωτής πρόεδρος».
Στην κυβέρνηση
Στην κυβέρνηση, ένας αντιπρόεδρος είναι πρόσωπο που έχει πρωταρχική ευθύνη να ενεργεί αντί του Προέδρου αν πεθάνει ο Προέδρος, παραιτηθεί ή κριθεί ανίκανος. Οι αντιπρόεδροι εκλέγονται είτε από κοινού με τον πρόεδρο ως επικεφαλής του, ή σπανιότερα, διορίζονται ανεξάρτητα μετά την εκλογή του προέδρου.
Οι περισσότερες κυβερνήσεις με αντιπροέδρους έχουν ένα άτομο σε αυτόν τον ρόλο ανά πάσα στιγμή, αν και σε ορισμένες χώρες υπάρχουν δύο ή περισσότεροι αντιπρόεδροι. Εάν ο πρόεδρος δεν είναι παρών, πεθαίνει, παραιτείται, ή δεν είναι σε θέση να εκπληρώσει τα καθήκοντά του, ο αντιπρόεδρος γενικά θα είναι πρόεδρος. Σε πολλά προεδρικά συστήματα, ο αντιπρόεδρος δεν ασκεί πολλή καθημερινή πολιτική εξουσία, αλλά εξακολουθεί να θεωρείται σημαντικό μέλος του κυβερνητικού υπουργικού συμβουλίου.
Κύπελλο Λετονίας (ποδόσφαιρο ανδρών)
Το Κύπελλο Λετονίας είναι η κύρια διοργάνωση κυπέλλου στο λετονικό ποδόσφαιρο. Ξεκίνησε το 1937 αντικαθιστώντας το Κύπελλο Ρίγας. Την περίοδο 1940-1991 που η Λετονία ήταν μέρος της ΕΣΣΔ, αποτελούσε προκριματικό τουρνουά για το Κύπελλο ΕΣΣΔ.
Κατακτήσεις ανά ομάδα
Ο πίνακας που ακολουθεί παρουσιάζει τις συνολικές κατακτήσεις κυπέλλου Λετονίας ανά ομάδα.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Λετονίας
Φρειδερίκος Β΄ της Έσσης-Κάσσελ
Ο Φρειδερίκος Β  (γερμ.: Friedrich II, 14 Αυγούστου 1720 - 31 Οκτωβρίου 1785) από τον Οίκο της Έσσης ήταν λάντγκραβος της Έσσης-Κάσσελ (1760-1785). Έδωσε στρατό στη Βρετανία για τον πόλεμο εναντίον της Αμερικανικής Ανεξαρτησίας με αντάλλαγμα χρήματα. Κυβέρνησε με τις αρχές της πεφωτισμένης δεσποτίας και τις συνδύασε με χριστιανικές αξίες, γραφειοκρατικό συγκεντρωτισμό και στρατιωτική προσέγγιση της διεθνούς πολιτικής.
Βιογραφία
Γεννήθηκε στο Κάσσελ και ήταν ο μόνος επιζήσας γιος του Γουλιέλμου Η΄ λαντγκράβου της Έσσης-Κάσσελ και της Δωροθέας-Βιλελμίνης των Βέττιν, κόρης του Μαυρικίου-Γουλιέλμου δούκα της Σαξονίας-Τσάιτς. Αδελφός του πατέρα του ήταν ο Φρειδερίκος της Σουηδίας.
Νυμφεύτηκε τη Μαρία, κόρη του Γεωργίου Β΄ της Βρετανίας. Το 1745 μετέβη με στρατό στη Σκωτία για να βοηθήσει τον Προτεστάντη πεθερό του στην καταστολή των Καθολικών Ιακωβιτών. Πάντως αργότερα μεταστράφηκε στον Καθολικισμό: το 1749 ο Κλήμης-Αύγουστος Βίττελσμπαχ αρχιεπίσκοπος της Κολωνίας τον δέχθηκε στην Καθολική Εκκλησία.
Ο γάμος του δεν ήταν ευτυχισμένος και παρά τις προσπάθειες του πεθερού του, ζούσαν χωριστά από το 1747 και διαζεύχθηκαν το 1755. Η Μαρία μετέβη στη Δανία, όπου είχε παντρευτεί και αποβιώσει η αδελφή της Δωροθέα και ανέλαβε την ανατροφή των ανιψιών της. Πήρε μαζί τα παιδιά της: είχε τρεις γιους, που μεγάλωσαν εκεί. Δύο γιοί της νυμφεύτηκαν με εξαδέλφες τους στη Δανία, έγιναν στρατηγοί και έζησαν εκεί.
Μετά το χωρισμό του εισήλθε στον Πρωσικό στρατό. Το 1760 απεβίωσε ο πατέρας του και τον διαδέχθηκε. Αν και ήταν Καθολικός, η Έσση-Κάσσελ παρέμεινε Καλβινιστική και τα τέκνα του ανατράφηκαν στη Δανία ως Προτεστάντες. Μόνο η κομητεία του Χάναου αποσπάστηκε και κυβερνήθηκε από τον πρωτότοκο γιο του Γουλιέλμο Α΄, που επέστρεψε από τη Δανία για να την αναλάβει.
Τον 17ο και 18ο αι. ήταν διαδεδομένο τα μικρά πριγκιπάτα να μισθώνουν στράτευμα σε άλλες χώρες και η Έσση-Κάσσελ το έκανε αυτό καθ'υπερβολή: είχε το 7% του πληθυσμού της στρατευμένο. Ο Φρειδερίκος Β΄ έδωσε τόσους πολλούς στρατιώτες έναντι αμοιβής στον ανιψιό της συζύγου του -τον Γεώργιο Γ΄- για να τους χρησιμοποιήσει κατά της Αμερικανικής Ανεξαρτησίας, που οι Αμερικανοί ονόμαζαν Έσσιαν όλους του Γερμανούς στρατιώτες του Πολέμου.
Χρησιμοποίησε τα χρήματα για να είναι προστάτης των Τεχνών και για να διατηρεί έναν πλούσιο τρόπο ζωής. Ο αρχιτέκτονάς του Σιμόν-Λουί ντυ Ρυ μετέτρεψε το Κάσσελ σε σύγχρονη πόλη. Απεβίωσε το 1785 στο κάστρο Βάισσενσταϊν του Κάσσελ και τον διαδέχθηκε ο πρωτότοκος γιος του Γουλιέλμος Α΄.
Οικογένεια
Νυμφεύτηκε πρώτα το 1740 τη Μαίρη των Γουέλφων-Αννοβέρου, κόρη του Γεωργίου Β΄ της Βρετανίας και είχε τέκνα:
Το 1772 απεβίωσε η Μαρία και ο Φρειδερίκος Β΄ έκανε δεύτερο γάμο το επόμενο έτος με τη Φιλιππίνη των Χοεντσόλερν, κόρη του Φρειδερίκου-Γουλιέλμου μαργράβου του Βρανδεμβύργου-Σβέτ· δεν απέκτησαν απογόνους.
Αναφορές
Κατηγορία:Οίκος της Έσσης
Ρούζβελτ
Το επώνυμο Ρούζβελτ (Roosevelt), ολλανδικής προέλευσης, μπορεί να αναφέρεται:
Χριστιανός της Έσσης-Φίλιπσταλ-Μπάρχφελντ
Ο Χριστιανός, γερμ. Christian (16 Ιουνίου 1889 - 19 Οκτωβρίου 1971) από τον Οίκο της Έσσης ήταν πρίγκιπας της Έσσης-Φίλιπσταλ-Μπάρχφελντ. Έγινε πλωτάρχης του γερμανικού Ναυτικού, παραιτήθηκε όμως κατά τον Α΄ Παγκόσμιο Πόλεμο.
Βιογραφία
Ο Χριστιανός Λουδοβίκος Φρίντριχ Αδόλφος Αλέξιος Γουλιέλμος Φερδινάνδος γεννήθηκε στο κάστρο Λούιζενλουντ στο Γκύμπι του Σλέσβιχ-Χόλσταϊν. Ήταν ο τέταρτος γιος του Γουλιέλμου, υποναυάρχου του πρωσικού Ναυτικού και της Αυγούστας του Όλντενμπουργκ, κόρης του Φρειδερίκου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ.
Η μητέρα του ήταν εξαδέλφη του Γεωργίου Α΄ της Ελλάδας, του Φρειδερίκου Η΄ της Δανίας, της Αλεξάνδρας (συζύγου του Εδουάρδου Η΄ της Βρετανίας) και της Ντάγκμαρ (συζύγου του Αλεξάνδρου Γ΄ της Ρωσίας).
Ο πατέρας του είχε δύο γιους από τον πρώτο, μοργανατικό γάμο, που δεν είχαν δικαίωμα διαδοχής. Επίσης απέκτησε τον Κλόντβιχ από τον δεύτερο γάμο και τον Χριστιανό από τον τέταρτο γάμο του. Το 1905 ο αδελφός του Χριστιανού Κλόντβιχ έγινε τιτουλάριος λαντγράβος της Έσσης-Φίλιπσταλ-Μπάρχφελντ και έλαβε τις ιδιοκτησίες και τον πλούτο του κλάδου του.
Ο ίδιος δεν είχε τίτλο και περιουσία. Το 1905 εισήλθε στο Ναυτικό της Γερμανίας και το 1912 ως πλωτάρχης διοίκησε το AΜΠ Στέτιν. Συμμετείχε σε επίσημη επίσκεψη μοίρας πλοίων του ναυάρχου της Γερμανίας στις ΗΠΑ. Στον Α΄ Παγκόσμιο Πόλεμο διαμαρτυρήθηκε για τον ανορθόδοξο υποβρύχιο πόλεμο της χώρας του και αφού έγραψε επιστολή στον Γουλιέλμο Β΄, αυτοκράτορα της Γερμανίας, παραιτήθηκε.
Μια υποψήφια νύφη για αυτόν ήταν η Όλγα του Χόλσταϊν-Γκόττορπ, πρώτη κόρη του Νικολάου Β΄, αυτοκράτορα της Ρωσίας. Τελικά νυμφεύτηκε την Ελίζαμπεθ Ριντ-Ρότζερς από τις ΗΠΑ και έζησαν στην Ελβετία και στις ΗΠΑ. Έπειτα απέκτησαν βίλα στις Κάννες. Μετέβη στο Λονδίνο για την κηδεία της Αλεξάνδρας του Όλντενμπουργκ, εξαδέλφης της μητέρας του, όπου τον δέχθηκε ο γιος της Γεώργιος Ε΄ της Βρετανίας.
Με την άνοδο του Χίτλερ στη Γερμανία, ο ανιψιός του (ο γιος του Κλόντβιχ) προσχώρησε στους Ναζί, όχι όμως ο Χριστιανός. Το 1941 οι Ναζί στέρησαν τη γερμανική υπηκοότητα από αυτόν και την οικογένειά του, χωρίς να ανακοινωθεί ο λόγος. Απέκτησε την ελβετική υπηκοότητα.
Έκανε δεύτερο γάμο με την Ανν Περλ Φιλντ από την Αυστραλία και ταξίδεψε εκεί το 1962. Απεβίωσε το 1971 σε ηλικία 84 ετών στη Γενεύη.
Οικογένεια
Το 1957 η Ελισάβετ απεβίωσε και ο Χριστιανός έκανε δεύτερο γάμο το επόμενο έτος με την Ανν Περλ Φιλντ από την Αυστραλία. Δεν απέκτησαν απογόνους.
Διακρίσεις
Του απονεμήθηκε η διάκριση του Τάγματος του Χρυσού Λέοντος του Οίκου της Έσσης-Κάσσελ και ο μεγαλόσταυρος του Οίκου του Λίππε.
Αναφορές
Κατηγορία:Οίκος της Έσσης
Πρόσφυγες στο Αζερμπαϊτζάν
Σύμφωνα με τα επίσημα στοιχεία στο Αζερμπαϊτζάν μένουνε πάνω από ένα εκατομμύριο άνθρωποι που έχουν το καθεστώς των προσφύγων και των εσωτερικά εκτοπισμένων (στοιχεία για το 2009 ). Η συντριπτική πλειοψηφία είναι εθνικά Αζέροι που εκδιώχθηκαν από τους τόπους καταγωγής τους στην ΣΣΔ Αρμενία, καθώς και Ναγκόρνο-Καραμπάχ και επτά γειτονικές περιοχές του Αζερμπαϊτζάν, που ελέγχονται από την αυτοανακηρυχθείσα Δημοκρατία του Ναγκόρνο-Καραμπάχ.
Πρόσφυγες απο την Αρμενία
Από τις αρχές του 20ού αιώνα, οι Αρμένιοι πραγματοποίησαν μαζικές μετακινήσεις των αζέρων από το έδαφος της Αρμενίας. Σύμφωνα με την απογραφή του 1979, οι Αζέροι αποτελούσαν το 5,3% του πληθυσμού της Αρμενίας. Σύμφωνα με την κυβέρνηση του Αζερμπαϊτζάν στην περίοδο κατάπαυσης του πυρός το 1994 υπήρχαν περίπου 250.000 πρόσφυγες από την Αρμενία.
Το 1998, εγκρίθηκε ο νόμος "για την ιθαγένεια" και το 1999 ο νόμος "για το καθεστώς των προσφύγων". εναλλ.=Comparison table of Armenian, Azerbaijani and Kurdish population of Armenia.|μικρογραφία|Comparison table of Armenian, Azerbaijani and Kurdish population of Armenia.
Πρόσφυγες πολέμου Καραμπάχ
Στη διάρκεια του πολέμου του Καραμπάχ, οι αρμενικές δυνάμεις κατέλαβαν επτά περιοχές του Ναγκόρνο-Καραμπάχ. Ως αποτέλεσμα περίπου 350 χιλιάδες Αζέροι αναγκάστηκαν να εγκαταλείψουν τον τόπο διαμονής τους και να μετακομίσουν σε άλλες πόλεις και περιφέρειες του Αζερμπαϊτζάν. Στην αρχή της σύγκρουσης 40 χιλ. Αζέροι εκδιώχθηκαν από το κατεχόμενο Ναγκόρνο-Καραμπάχ.
Η κυβέρνηση του Αζερμπαϊτζάν με τη βοήθεια της διεθνούς κοινότητας ξεκίνησε την εκπόνηση σχεδίου για την επιστροφή των εκτοπισμένων σε κατεχόμενες περιοχές μετά την επίλυση της σύγκρουσης του Ναγκόρνο-Καραμπάχ.
Παραπομπές
Κατηγορία:Πολιτική του Αζερμπαϊτζάν Αζερμπαιτζαν
Ιράν Καστίγιο
H Ιράν Καστίγιο (Irán Castillo Pinzón, 4 Ιανουαρίου 1977 -) είναι Μεξικανή ηθοποιός και τραγουδίστρια.
Η καριέρα της ξεκίνησε τη δεκαετία του 1990, μετά από τους ρόλους της στις τηλενουβέλες Agujetas de color de rosa, Confidente de Secundaria και Preciosa.
Εξωτερικοί Σύνδεσμοι
Κατηγορία:Μεξικανοί τραγουδιστές Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί θεάτρου Κατηγορία:Μεξικανές ηθοποιοί τηλεόρασης
Φέρενς Μαρσαλέκ
Στην καριέρα του έγινε δύο φορές πρωταθλητής Τσεχοσλοβακίας στο διπλό, το 1930 με τον Νοβότνι και ένα χρόνο αργότερα με τον Πάβελ Ματσενόρ. Πρώτος του σύλλογος του ήταν ο TK Precolor Přerov.
Στο Πρωτάθλημα αντισφαίρισης Ανατολικής Μεσογείου το 1929 ήταν πρώτος στο διπλό αντρών με συμπαίκτη τον Σόνκα, το 1930 ήταν δεύτερος στο απλό, και πρώτος στο διπλό με συμπαίκτη τον Γιόζεφ Μαλετσέκ.
Παραπομπές
Κατηγορία:Τσεχοσλοβάκοι αθλητές της αντισφαίρισης
Νέιθαν Κρες
Ο  Νέιθαν Καρλ Κρες (Nathan Karl Kress, 18 Νοεμβρίου 1992) είναι Αμερικανός ηθοποιός, σκηνοθέτης και πρώην επαγγελματίας μοντέλο. Ο Κρες ασκεί την ηθοποιία από την ηλικία των τριών ετών και έχει γίνει γνωστός από τη συμμετοχή του στην τηλεοπτική σειρά του Nickelodeon, iCarly.
Βιογραφικό
Ο Κρες γεννήθηκε στις 18 Νοεμβρίου του 1992 στο Γκλέντεϊλ, της Καλιφόρνιας. Έχει δύο αδέλφια τον Άντριου και τον Κέβιν, οι οποίοι, και οι δύο, δεν ασχολούνται με την βιομηχανία του θεάματος.
Ο Κρες ξεκίνησε την επαγγελματική του σταδιοδρομία στην ηλικία των τριών ετών, όταν ξεκίνησε να μιμείται εκπομπές που έβλεπε στην τηλεόραση. Με αφορμή αυτό το γεγονός η μητέρα του τόν πήγε σε οντισιόν, όπου υπέγραψε συμβόλαιο με έναν παραγωγό ταλέντων. Για τα επόμενα τρία χρόνια ο Κρες εμφανιζόταν σε έντυπες διαφημίσεις, καθώς και σε τηλεοπτικές διαφημίσεις και σε φωνητικούς ρόλους. Στην ηλικία των έξι ετών αποφάσισε να αφήσει την ηθοποιία και να επιστρέψει στο κανονικό σχολείο κάνοντας μία φυσιολογική ζωή, μέχρι την ηλικία των έντεκα ετών, όπου αποφάσισε να ξαναεπιστρέψει στην επαγγελματική του σταδιοδρομία.
Τον Φλεβάρη του 2011, ο Κρες τελείωσε την υποχρεωτική εκπαίδευση και ήλπιζε να εισαχθεί στο UCLA. Για όσο διάστημα γυριζόταν το iCarly, ο Κρες έκανε μαθήματα στο σπίτι τα Σαββατοκύριακα ή στα κενά ανάμεσα στα γυρίσματα.
Προσωπική ζωή
Στις 29 Μαΐου 2015 αρραβωνιάστηκε με την επίσης ηθοποιό Λόντον Μουρ και λίγους μήνες αργότερα, στις 15 Νοεμβρίου παντρεύτηκαν στο Λος Άντζελες.
Έχουν αποκτήσει μαζί μια κόρη, την Ρόζι Καρολάιν Κρες (21 Δεκεμβρίου 2017).
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
Σόλων Βέρας
Ο Σόλων Βέρας (1887-1974) ήταν Έλληνας ιατρός και καθηγητής πανεπιστημίου.
Βιογραφικά στοιχεία
Γεννήθηκε το 1887 στην Σμύρνη και σπούδασε ιατρική στα πανεπιστήμια της Λυών, της Λιλ και του Παρισιού όπου αναγορεύθηκε διδάκτορας το 1908. Με το πέρας των σπουδών του εργάστηκε στην παιδιατρική κλινική του «Γαλλικού Νοσοκομείου», στην Πολυκλινική Αθηνών ενώ επίσης δίδαξε Υγιεινή στο Ιταλικό Γυμνάσιο Αθηνών. Κατά την διάρκεια των Βαλκανικών Πολέμων και του Α΄ Παγκοσμίου Πολέμου, ο Βέρας προσέφερε τις υπηρεσίες του στο μέτωπο του πολέμου ως ιατρός. Το 1938 και το 1939 διετέλεσε πρόεδρος της Ελληνικής Παιδιατρικής Εταιρείας ενώ από το 1938 έως το 1942 υγειονομικός επιθεωρητής του Πατριωτικού Ιδρύματος Προστασίας του Παιδιού.
Το 1942, με την δημιουργία της έδρας, εξελέγη καθηγητής παιδιατρικής στο Αριστοτέλειο Πανεπιστήμιο Θεσσαλονίκης. Ωστόσο το 1945, μετά τον Β΄ Παγκόσμιο Πόλεμο και την Απελευθέρωση της Ελλάδας, η Ιατρική Σχολή του ΑΠΘ διαλύθηκε, παύοντας όλους τους καθηγητές από τα καθήκοντα τους. Όταν επανιδρύθηκε εξελέγησαν μόνον 11 καθηγητές και σε αυτούς δεν βρισκόταν ο Βέρας. Έγινε εκλογή για την πλήρωση της θέσης αυτής, χωρίς όμως επιτυχία και έτσι ο διευθυντής της κλινικής Κάρολος Αλεξανδρίδης την ανέλαβε. Ο Βέρας προσέφυγε στο Συμβούλιο της Επικρατείας, αλλά εν τω μεταξύ η Ιατρική Σχολή είχε κρίνει νομότυπη την διαδικασία μετά από απόφασή της τον Απρίλιο του 1946. Στην συνεδρίαση αυτή μάλιστα διατυπώθηκαν κατηγορίες εις βάρος του Βέρα, αναφορικά με τα εθνικά του αισθήματα, αναγκάζοντάς τον να προσκομίσει δικαιολογητικά για να πείσει τους καθηγητές-εκλέκτορες της Ιατρικής Σχολής. Πιθανώς ο λόγος που οδήγησε την κατάσταση στο σημείο αυτό ήταν η απόκτηση εκ μέρους του Βέρα της ιταλικής ιθαγένειας από τον πατέρα του κατά την διάρκεια των τουρκικών διωγμών κατά τον Ελλήνων ενόσω βρισκόταν στην Σμύρνη, ωστόσο είχε αποκτήσει την ελληνική υπηκοότητα το 1939 μετά από αίτηση του. Μάλιστα κατά την διάρκεια του Ελληνοϊταλικού Πολέμου συνελήφθη και φυλακίστηκε από τις ελληνικές αρχές σε στρατόπεδο συγκέντρωσης στο Άργος, αποφυλακίστηκε όμως σε σύντομο διάστημα μιας και δεν προέκυψαν κατηγορίες εναντίον του. Μετά από όλα αυτά ο Βέρας δικαιώθηκε το 1947 και επέστρεψε στην θέση του στο Πανεπιστήμιο Θεσσαλονίκης μένοντας εκεί μέχρι το 1957 όταν συνταξιοδοτήθηκε.
Ο Σόλων Βέρας ήταν διευθυντής της πρώτης Παιδιατρικής Κλινικής, η οποία λειτούργησε αρχικά στο Θεαγένειο Νοσοκομείο και στη συνέχεια στο Νοσοκομείο ΑΧΕΠΑ. Μεταξύ 1952 και 1953 διετέλεσε κοσμήτορας της Ιατρικής Σχολής του Αριστοτελείου Πανεπιστημίου Θεσσαλονίκης, ενώ από το 1954 άρχισε να διδάσκει Παιδολογία και Σχολική Υγιεινή. Το 1956 διορίστηκε στην Σύγκλητο του Πανεπιστημίου Θεσσαλονίκης ενώ παράλληλα από το 1953 έως το 1959 εκπροσωπούσε το ΑΠΘ ως μέλος στο συμβούλιο του «Εθνικού Παπάφειου Ορφανοτροφείου».
Στην πορεία του βίου του τιμήθηκε με αρκετά μετάλλια και παράσημα, όπως ο Ταξίαρχος του Φοίνικος, Αργυρούς Σταυρός του Σωτήρος, Χρυσούς Σταυρός της Λεγεώνας της Τιμής (Γαλλία), Χρυσές Δάφνες της Ακαδημίας, Ταξίαρχος του Δανίλου (Μαυροβούνιο), Χρυσούς Σταυρός του Στέμματος της Ιταλίας και άλλα.
Πέθανε στις 20 Μαΐου του 1974 στην Αθήνα.
Συγγραφικό έργο
Εκτός από επιστημονικά κείμενα, έγραψε επίσης λογοτεχνία και ποίηση. Μεταξύ των σημαντικότερων έργων του είναι τα εξής :
Εξωτερικοί σύνδεσμοι
Κατηγορία:Έλληνες παιδίατροι Κατηγορία:Καθηγητές Αριστοτελείου Πανεπιστημίου Θεσσαλονίκης Κατηγορία:Αργυρός σταυρός του Τάγματος του Σωτήρος Κατηγορία:Ταξιάρχης του Τάγματος του Φοίνικα
Άλμπερτ Μπέργκερ
O Άλμπερτ Μπέργκερ (αγγλικά: Albert Berger) είναι Αμερικανός παραγωγός, κυρίως, του κινηματογράφου. Περισσότερο γνωστός είναι για τη συμπαραγωγή του στις ταινίες Little Miss Sunshine (2006) και Nebraska (2013), για τις οποίες υπήρξε υποψήφιος για Όσκαρ Καλύτερης Ταινίας. Εκτός από αυτές τις ταινίας έχει συμμετάσχει στην παραγωγή, μεταξύ άλλων, και στις ταινίες Election (1999), Cold Mountain (2003) και Κρυφές Επιθυμίες (2006). Εκτός από τον κινηματογράφο, έχει ασχοληθεί και με την τηλεόραση, όπως για παράδειγμα, στην τηλεοπτική σειρά του HBO, The Leftovers, στην οποία υπήρξε co-executive producer.
Ερυθρά
Η ερυθρά είναι λοίμωξη η οποία προκαλείται από τον ιό της ερυθράς. Χωρίζεται σε συγγενή και επίκτητη. Συνήθως είναι ήπια και πάνω από τους μισούς που προσβάλλονται να μην αντιλαμβάνονται ότι νοσούν. Περίπου δύο εβδομάδες μετά την έκθεση μπορεί να εμφανιστεί εξάνθημα το οποίο να παραμείνει για τρεις μέρες. Συνήθως εμφανίζεται πρώτα στο πρόσωπο και στη συνέχεια επεκτείνεται στο υπόλοιπο σώμα. Το εξάνθημα δεν είναι τόσο έντονο όσο αυτό της ιλαράς και μερικές φορές μπορεί να προκαλεί φαγούρα. Η λεμφαδενοπάθεια είναι συνήθης και διαρκεί μερικές εβδομάδες. Άλλα πιθανά συμπτώματα είναι ο πυρετός, ο πονόλαιμος και η κόπωση. Στους ενήλικες είναι συνηθισμένη η αρθραλγία. Οι επιπλοκές μπορεί να περιλαμβάνουν αιμορραγία, ορχίτιδα και νευρίτιδα. Η λοίμωξη στην αρχή της εγκυμοσύνης μπορεί να οδηγήσει σε αποβολή ή σε σύνδρομο συγγενούς ερυθράς. Η συγγενής ερυθρά μπορεί να προκαλέσει προβλήματα στα μάτια, όπως καταρράκτη, στα αυτιά, όπως κώφωση, στην καρδιά και στον εγκέφαλο. Τα προβλήματα είναι σπάνια μετά την 20η εβδομάδα κύησης.
Τρόπος μετάδοσης και ανοσία
Η ερυθρά συνήθως μεταδίδεται μέσω του αέρα, με μολυσμένα σταγονίδια βήχα. Οι νοσούντες είναι μεταδοτικοί κατά τη διάρκεια της εβδομάδας πριν και μετά την εμφάνιση του εξανθήματος. Τα μωρά με συγγενή ερυθρά μπορούν να μεταδώσουν τον ιό για πάνω από ένα χρόνο. Τα έντομα δεν μεταδίδουν την πάθηση. Ο ιός προσβάλλει μόνο ανθρώπους. Μετά την ανάρρωση, έχει αποκτηθεί ανοσία για μελλοντικές μολύνσεις. Υπάρχει έλεγχος ο οποίος μπορεί να πιστοποιήσει την ανοσία. Η διάγνωση επιβεβαιώνεται με την ανίχνευση του ιού στο αίμα, στον λαιμό ή στα ούρα. Ο έλεγχος για την παρουσία αντισωμάτων στο αίμα μπορεί να είναι χρήσιμος.
Η ερυθρά μπορεί να προληφθεί με το εμβόλιο της ερυθράς με τη μονή δόση να είναι πάνω από 95% αποδοτική. Συχνά δίνεται σε συνδυασμό με το εμβόλιο της παρωτίτιδας και της ιλαράς, γνωστό ως εμβόλιο MMR. Με πληθυσμό εμβολιασμένο σε ποσοστό μικρότερο του 80% όμως, περισσότερες γυναίκες μπορεί να φτάσουν σε ηλικία γονιμότητας χωρίς να έχουν αναπτύξει ανοσία. Δεν υπάρχει εξειδικευμένη θεραπεία για την ερυθρά.
Επιδημιολογία
Η ερυθρά είναι κοινή λοίμωξη σε πολλές περιοχές του κόσμου. Κάθε χρόνο καταγράφονται περίπου 100.000 περιπτώσεις συγγενούς ερυθράς. Η ασθένεια είναι πιο σπάνια σε πολλές περιοχές λόγω του εμβολιασμού. Υπάρχουν συνεχείς προσπάθειες για την εξάλειψη της νόσου παγκοσμίως. Τον Απρίλιο του 2015, ο Παγκόσμιος Οργανισμός Υγείας ανακοίνωσε ότι η Αμερική είναι ελεύθερη της μετάδοσης ερυθράς. Το όνομά της προέρχεται από την λέξη ερυθρό (κόκκινο). Περιγράφηκε ως ξεχωριστή νόσος από Γερμανούς γιατρούς το 1814.
Εξωτερικοί σύνδεσμοι
Κατηγορία:Ιογενείς ασθένειες Κατηγορία:Παιδικές ασθένειες
Stalking Cat
Ο Stalking Cat (γεννημένος ως Ντένις Άνβερ (αγγλικά: Dennis Anver), 27 Αυγούστου 1958 - 5 Νοεμβρίου 2012) ήταν ένας Αμερικανός, ο οποίος έγινε ιδιαίτερα γνωστός για τα σωματική του τροποποίηση, προσπαθώντας να μοιάσει εμφανισιακά με τίγρη. Υπέστη 14 χειρουργικές επεμβάσεις για αυτόν σκοπό, και γράφτηκε στο βιβλίο Guiness ως ο «άνθρωπος με τη μονιμότερη εμφάνιση/μεταμόρφωση σε εμφάνιση ζώου». Ο Άνβερ καταγόταν από τις ιθαγενείς φυλές της Αμερικής Λακότα και Χιούρον. Το όνομά "Stalking Cat" το πήρε, όταν ήταν ακόμα παιδί, από έναν θεραπευτή της φυλής του.
Γεννημένος στο Μίσιγκαν, ξεκίνησε τις πρώτες μετατροπές της εξωτερικής του εμφάνισης κατά τη δεκαετία του 1980. Σε μία συνέντευξή του, δήλωσε, πως κατά την αρχαία παράδοση των Χιούρον, οι άνθρωποι άλλαζαν την εμφάνισή τους, μοιάζοντας στο τοτέμ τους, το δικό του τοτέμ, συγκεκριμένα, ήταν η θηλυκή τίγρης. Αργότερα, έγινε πολύ γνωστός στην κοινότητα Furry fandom, όπου συμμετείχε σε διάφορα συνέδρια. Στις 5 Νοεμβρίου του 2012, βρέθηκε νεκρός στο γκαράζ του, ενώ μερικές μέρες αργότερα, ο θάνατός του αποδόθηκε στην αυτοκτονία.
Εξωτερικοί σύνδεσμοι
Κατηγορία:Τροποποίηση σώματος Κατηγορία:Furry fandom
Αντόνιο Καντρέβα
O Αντόνιο Καντρέβα (1987) είναι Ιταλός ποδοσφαιριστής που αγωνίζεται στη Σαμπντόρια και στην Εθνική Ιταλίας στη θέση του μέσου.
Σε συλλόγους
Η επαγγελματική του καριέρα ξεκίνησε το 2004 από την Τερνάνα και συνεχίστηκε στην Ουντινέζε. Έχει παίξει ως δανεικός σε διάφορες ιταλικές ομάδες, μεταξύ αυτών η Γιουβέντους και η Λάτσιο.
Το 2013 υπέγραψε στη Λάτσιο με την οποία κατέκτησε το Κύπελλο Ιταλίας. Από το 2016 αγωνίζεται στην Ίντερ.
Στην εθνική ομάδα
Με την εθνική ομάδα παίζει από το 2009 και έχει κατακτήσει το χάλκινο μετάλλιο στο Κύπελλο Συνομοσπονδιών του 2013. Επίσης, ήταν στην αποστολή της ομάδας στο Μουντιάλ του 2014 και στο Euro του 2016.
Παραπομπές
Κατηγορία:Ιταλοί ποδοσφαιριστές Κατηγορία:Ποδοσφαιριστές Εθνικής Ιταλίας Κατηγορία:Ποδοσφαιριστές ολυμπιακής ομάδας Ιταλίας Κατηγορία:Ποδοσφαιριστές Ίντερ Κατηγορία:Ποδοσφαιριστές Λάτσιο Κατηγορία:Ποδοσφαιριστές ΑΚ Τσεζένα Κατηγορία:Ποδοσφαιριστές Πάρμα ΦΚ Κατηγορία:Ποδοσφαιριστές Γιουβέντους Κατηγορία:Ποδοσφαιριστές ΑΣ Λιβόρνο Κάλτσιο Κατηγορία:Ποδοσφαιριστές Τερνάνα Κάλτσιο Κατηγορία:Ποδοσφαιριστές Σέριε Α Κατηγορία:Ποδοσφαιριστές Κυπέλλου Συνομοσπονδιών FIFA 2013 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Μέσοι ποδοσφαιριστές Κατηγορία:Ποδοσφαιριστές Ουντινέζε Κάλτσιο
Ροντόνια
Η Ροντόνια (πορτογαλικά: Rondônia) είναι πολιτεία στη δυτική Βραζιλία. Συνορεύει δυτικά με την πολιτεία Άκρι, βορειά με την Αμαζόνας και ανατολικά με τη Μάτου Γκρόσου. Στα νότια συνορεύει με τη Βολιβία. Διοικητικό κέντρο της πολιτείας είναι Πόρτου Βέλιου.
Η πολιτεία Ροντόνια ονομάστηκε προς τιμήν του στρατάρχη Καντίντου Ροντόν.
Τοκαντίνς
Το Τοκαντίνς (πορτογαλικά: Tocantins) είναι πολιτεία στην κεντρική Βραζιλία. Συνορεύει δυτικά με την πολιτεία Μάτο Γκρόσο, βορειά με την Παρά και Μαρανιάο, ανατολικά με την Πιαουί και Μπαΐα και νότια με την Γκοϊάς. Διοικητικό κέντρο της πολιτείας είναι η πόλη Πάλμας.
Ροντόνια
Γεωγραφία
Περίπου 80% της έκτασης της πολιτείας καταλαμβάνει τροπικό δάσος του Αμαζονίου.
Διοικητική διαίρεση
Η Ροντόνια διοικητικά διαιρείται σε 2 μεσοπεριοχές και 8 μικρόπεριοχες και έχει 52 δήμους. Η πολιτεία έχει πληθυσμό 1.562.409 κατοίκους και έκταση 237.590,9 τετ.χλμ.
Οικονομία
Η βάση της οικονομίας είναι η γεωργία. Καλλιεργούνται το καφεόδεντρο και το κακαόδεντρο.
Εξωτερικοί σύνδεσμοι
Κατηγορία:Πολιτείες της Βραζιλίας
Τοκαντίνς
Οικονομία
Η βάση της οικονομίας είναι η γεωργία: καλλιέργειες και κτηνοτροφία.
Εξωτερικοί σύνδεσμοι
Κατηγορία:Πολιτείες της Βραζιλίας
Γουλιέλμος Β΄ της Έσσης-Κάσσελ
Βιογραφία
Ήταν ο μόνος γνήσιος γιος του Γουλιέλμου Α΄ εκλέκτορα της Έσσης και της Βιλελμίνης-Καρολίνας των Όλντενμπουργκ, κόρης του Φρειδερίκου Ε΄ της Δανίας.
Το 1806 διαλύθηκε το βασίλειο της Γερμανίας και ο πατέρας του, από λάντγκραβος της Έσσης-Κάσσελ, αναβαθμίστηκε σε εκλέκτορα της Έσσης.
Με τον στρατό του συμμετείχε στον ΣΤ΄ Συνασπισμό εναντίον του του Ναπολέοντα Α΄ της Γαλλίας το 1813. Το 1821 απεβίωσε ο πατέρας του και τον διαδέχθηκε.
Οικογένεια
Νυμφεύτηκε το 1797 την Αυγούστα των Χοεντσόλερν, κόρη του Φρειδερίκου-Γουλιέλμου Β΄ της Πρωσίας και είχε επιζόντα τέκνα:
Ζούσε σε διάσταση με τη σύζυγό του και έκανε σχέση με την Αιμιλία, κόρη του Γιόχαν-Κρίστιαν Όρτλεπ και είχε από αυτήν τέκνα:
Η Αυγούστα απεβίωσε το 1841 και ο Γουλιέλμος Β΄ νυμφεύτηκε μοργανατικά την Αιμιλία Όρτλεπ, νομιμοποιώντας έτσι τα τέκνα τους.
Το 1843 απεβίωσε η Αιμιλία και λίγου μήνες μετά ο Γουλιέλμος Β΄ έκανε τρίτο, μοργανατικό γάμο με την Καρολίνα, κόρη του Λούντβιχ-Χέρμανν βαρόνου του Μπέρλεπς. Έλαβε τον τίτλο κόμισσα του Μπέργκεν. Δεν απέκτησαν τέκνα.
Εξωτερικοί σύνδεσμοι
Κατηγορία:Οίκος της Έσσης
Άγια Ιριζούκι
Η Άγια Ιριζούκι (Ιαπ. 入月 絢, Aya Irizuki), (6 Ιουλίου 1983 ) είναι Ιαπωνίδα ηθοποιός και χορεύτρια Μπούτοχ.
Βιογραφία
Γεννήθηκε το 1983 στην Καναγκάβα και ξεκίνησε από τα παιδικά της χρόνια μαθήματα στην τέχνη και το μπαλέτο. Το 2001, επισκέφθηκε το Asbestos Studio, όπου ο Τατσούμι Xιτζικάτα δημιούργησε τον ιαπωνικό χορό Μπούτοχ στη δεκαετία του 1960. Από το 2002 έως το 2006 σπούδασε στην σχολή καλών τεχνών του Πανεπιστημίου Τεχνών του Τόκυο (Tokyo Geijutsu Daigaku).
Το 2007 έπαιξε τον πρωταγωνιστικό ρόλο της Γιου στην ταινία  Άνθη κερασιάς – Hanami της Ντόρις Ντόρι, μαζί με τους Έλμαπ Βέππερ και την Χανελόρε Έλσνερ. Το 2008, χόρεψε σόλο στο Ensemble Origin Japan στο Carnegie Hall στη Νέα Υόρκη. Το 2013 εμφανίστηκε με τη σόλο παράσταση Σαύρα Βασίλισσα στο Βερολίνο. Με την υποστήριξη της Yoshino Gypsum Art Foundation, η Άγια Ιριζούκι από το 2014, μένει μόνιμα στη Γερμανία. Το 2016 έπαιξε στην ταινία Χαιρετισμούς από τη Φουκουσίμα όπου ήταν πρωταγωνίστρια μαζί με τη Ρόζαλι Τομάς, Η ταινία είναι παραγωγής της Ντόρις Ντόρι.
Εξωτερικοί σύνδεσμοι
Κατηγορία:Ιαπωνέζες ηθοποιοί κινηματογράφου Κατηγορία:Χορευτές
Αντρέα Μπελότι
Ο Αντρέα Μπελότι (Andrea Belotti, 20 Δεκεμβρίου 1993) είναι Ιταλός ποδοσφαιριστής που αγωνίζεται ως επιθετικός στην Τορίνο και στην Εθνική Ιταλίας.
Σε συλλόγους
Ξεκίνησε την επαγγελματική του καριέρα το 2012 από την ΑλμπινοΛέφφε. Το 2013 υπέγραψε στην Παλέρμο, όπου αγωνίστηκε για δύο χρόνια. Από το 2015 παίζει στην Τορίνο.
Στην εθνική ομάδα
Παίζει στην Εθνική Ιταλίας από το 2016. Έχει λάβει μέρος σε φιλικούς αγώνες, καθώς και στα Προκριματικά του Μουντιάλ του 2018. Πέτυχε το πρώτο του γκολ με την εθνική ομάδα στις 9 Οκτωβρίου 2016 στον αγώνα ενάντια στη Βόρεια Μακεδονία για τα προκριματικά του Μουντιάλ.
Παραπομπές
Κατηγορία:Ιταλοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ιταλίας Κατηγορία:Ποδοσφαιριστές Εθνικής Ιταλίας Κ21 Κατηγορία:Ποδοσφαιριστές Σέριε Α Κατηγορία:Ποδοσφαιριστές Σέριε Β Κατηγορία:Ποδοσφαιριστές ΟΚ ΑλμπινοΛέφφε Κατηγορία:Ποδοσφαιριστές ΟΣΣ Παλέρμο Κατηγορία:Ποδοσφαιριστές Τορίνο ΦΚ Κατηγορία:Ποδοσφαιριστές Ευρωπαϊκού Πρωταθλήματος 2020
Βατσιανά Γαύδου
μικρογραφία|[[Δήμος Γαύδου]] Τα Βατσιανά  είναι οικισμός της Περιφερειακής Ενότητας Χανίων, στην Περιφέρεια Κρήτης. Διοικητικά υπάγεται στο Δήμο Γαύδου.
Γενικές πληροφορίες
Τα Βατσιανά Γαύδου βρίσκονται σε υψόμετρο 243 μέτρων, στο νησί Γαύδος και έχουν πληθυσμό 29 κατοίκων, σύμφωνα με την Απογραφή του 2011.
Χάρτης
<mapframe latitude="34.836773" longitude="24.094906" zoom="13" width="1000" height="500" align="center" /> Καστρι Κατηγορία:Γαύδος
Φρειδερίκος Γουλιέλμος Α΄ της Έσσης
Ο Φρειδερίκος-Γουλιέλμος Α΄, γερμ. Friedrich-Wilhelm I (20 Αυγούστου 1802 - 6 Ιανουαρίου 1875) από τον Οίκο της Έσσης ήταν εκλέκτορας της Έσσης (1847-1866) και -μετά την ενοποίηση της Γερμανίας από την Πρωσία- τιτουλάρος εκλέκτορας της Έσσης (1866-1875).
Βιογραφία
Γεννήθηκε στο Χανάου και ήταν ο μόνος επιζήσας γιος του Γουλιέλμου Β΄ εκλέκτορα της Έσσης και της Αυγούστας των Χοεντσόλερν, κόρης του Φρειδερίκου-Γουλιέλμου Β΄ της Πρωσίας.
Το 1806-13 οι Γάλλοι κατέλαβαν την Έσση-Κάσσελ και ο Φρειδερίκος-Γουλιέλμος Α΄ έμεινε με τη μητέρα του στο Βερολίνο. Ο πατέρας του είχε, παράλληλα με το γάμο του, σχέση με την Αιμιλία Όρτλεππ και απέκτησαν επτά τέκνα· γι' αυτό ο Φρειδερίκος-Γουλιέλμος Α΄ είχε κακή σχέση με τον πατέρα του. Εκπαιδεύτηκε στο Μάρμπουργκ και τη Λειψία (Λάιπτσιχ).
Το 1831 έγινε συγκυβερνήτης. Το 1847 απεβίωσε ο πατέρας του και τον διαδέχθηκε ως εκλέκτορας της Έσσης. Υπό την επιρροή του υπουργού του Χανς-Ντάνηλ-Λούντβιχ-Φρήντριχ Χάσσενπφλουκ διεξήγαγε αντιδραστική πολιτική, που τον έκανε αντιδημοφιλή. Το Μάρτιο έγινε επανάσταση και αναγκάστηκε να ενδώσει στις απαιτήσεις της, αλλά όταν αυτή συνετρίβη, επανέφερε τον Χάσσενπφλουκ.
Κατά τον Αυστρο-Πρωσικό Πόλεμο του 1866 ακολούθησε την Αυστρία. Τότε η Πρωσία κατέλαβε την πρωτεύουσά του Κάσσελ. Όταν ο εκλέκτορας αρνήθηκε να διαπραγματευθεί, οι Πρώσοι τον κράτησαν αιχμάλωτο στο Στέττιν και προσάρτησαν την Έσση-Κάσσελ. Ο εκλέκτορας δεν θέλησε να παραδεχθεί ότι έχασε για πάντα την επικράτειά του. Η Πρωσία ενοποίησε τη Γερμανία και το 1871 την ανακήρυξε σε αυτοκρατορία. Ο εκλέκτορας προσπάθησε να ανακτήσει το θρόνο του. Απεβίωσε το 1875 στην Πράγα, σε ηλικία 73 ετών. Επειδή είχε κάνει μοργανατικό γάμο, οι έξι γιοί του δεν μπορούσαν να τον διαδεχθούν. Επόμενος στη διαδοχή ήταν ο 2ος εξάδελφός του Φρειδερίκος Γουλιέλμος Β΄ του κλάδου Ρούμπενχαϊμ, που έγινε τιτουλάριος εκλέκτορας της Έσσης.
Οικογένεια
Είχε σχέση με τη Γερτρούδη, κόρη του Γιόχαν-Γκόττφρητ Φάλκενσταϊν και είχαν κάνει δύο τέκνα. Το 1831 την νυμφεύτηκε μοργανατικά, έτσι νομιμοποιήθηκαν τα δύο παιδιά και έκανε άλλα επτά. Ο πατέρας του της απένειμε τον τίτλο της κόμισσας του Σάουμπουργκ (1831) και της πριγκίπισσας του Χανάου και του Χόροβιτς (1853). Όλα τα τέκνα τους ήταν:
Από του έξι γιους του οι 4 έκαναν μοργανατικό γάμο και οι άλλοι 2 ήταν άτεκνοι.
Διακρίσεις
Το Βέλγιο του απένειμε τη διάκριση του Τάγματος του Λεοπόλδου Α΄ το 1846.
Παραπομπές
Κατηγορία:Προτεστάντες μονάρχες Κατηγορία:Οίκος της Έσσης
Γουλιέλμος Α΄ της Έσσης
Ο Γουλιέλμος Α΄. γερμ. Wilhelim I (3 Ιουνίου 1743 - 27 Φεβρουαρίου 1821) από τον Οίκο της Έσσης ήταν εκλέκτορας της Έσσης (1803-1821). Ως Γουλιέλμος Θ΄ ήταν λάντγκραβος της Έσσης-Κάσσελ (1785-1821). Επίσης ήταν κόμης του Χανάου-Μύντσενμπεργκ (1760-1821).
Βιογραφία
Γεννήθηκε στο Κάσσελ και ήταν ο πρωτότοκος γιος του Φρειδερίκου Β΄ λαντγκράβου της Έσσης και της Μαρίας των Γουέλφων-Ανοβέρου, κόρης του Γεωργίου Β΄ της Βρετανίας.
Τα χρόνια στη Δανία
Ο γάμος των γονιών του δεν ήταν ευτυχισμένος: ζούσαν χωριστά από το 1747. Ο πατέρας του μεταστράφηκε στον Καθολικισμό δύο έτη μετά και ακύρωσε το γάμο του το 1755· η μητέρα του πήρε τα παιδιά της και μετέβη στην αδελφή της Λουίζα, σύζυγο του Φρειδερίκου Ε΄ της Δανίας. Ακόμη και όταν η Λουίζα απεβίωσε το 1751, η Μαρία έμεινε στη Δανία, όπου μεγάλωσε τους τρεις γιους της ως Προτεστάντες. Όταν ο πατέρας τού Φρειδερίκου Β΄, ο Γουλιέλμος Η΄ απεβίωσε το 1760, άφησε στον εγγονό του Γουλιέλμο Α΄ την κομητεία του Χανάου-Μύντσενμπεργκ, μια και οι κάτοικοί της δεν ήθελαν καθολικό ηγεμόνα.